[image: image1.png]%Nm N
‘Evwon Néwv Aypotwyv MpéRedag




                                               Πρέβεζα  21/ 1 /2013 

Προς τον : Δήμο  και το Δημοτικό Συμβούλιο Πρέβεζας

Θέμα : Λειτουργία της πιλοτικής  αγοράς αγροτών  Π.Ε. Πρέβεζας

Κύριε δήμαρχε και κύριοι δημοτικοί σύμβουλοι  η Ένωση  Νέων Αγροτών  (Ε.Ν.Α.)  Περιφερειακής Ενότητας  Πρέβεζας   ξεκίνησε Πανελλαδικά πριν 7 μήνες περίπου  την δημιουργία Αγροτικής Αγοράς σε μισθωμένο ιδιωτικό χώρο. Από την αρχή την προσπάθεια αυτή την αγκάλιασαν και τη στήριξαν οι καταναλωτές της Πρέβεζας. Η ΕΝΑ επέλεξε συνειδητά αυτή την επιλογή προκειμένου να αποκλειστούν οι έμποροι και η αγορά να λειτουργήσει μόνο με τοπικούς  παραγωγούς  και ένα ποσοστό 20%  ξένων  παραγωγών και τα παραγόμενα από αυτούς προϊόντα. 

   Αρχικός και αδιαπραγμάτευτος στόχος της ΕΝΑ Πρέβεζας ήταν πάντα η Αγορά να λειτουργεί υπό καθεστώς πλήρους Νομιμότητας σεβόμενη τον καταναλωτή αλλά και τα καταστήματα του λιανικού εμπορίου Οπωροκηπευτικών της Πρέβεζας. Η αγορά αγροτών όσο ήταν υπό την εποπτεία μας λειτουργούσε με συγκεκριμένους ορούς και κανόνες ώστε να διασφαλίζονται   όλα τα προαναφερόμενα . 

Με την μεταφορά  της αγροτικής αγοράς  στην οδό Κ Τζαβέλα  δίπλα  στο δημοτικό στάδιο  Πρέβεζας και ύστερα από την υπ΄ αριθμόν  303 / 2012 απόφαση  του δημοτικού συμβουλίου Πρέβεζας  με αριθμό πρωτοκόλλου (26036/4-9-2012)και την επικύρωση της από την Γενική Γραμματεία Αποκεντρωμένης Διοίκησης Ηπείρου και Δυτικής Μακεδονίας στις  6-9-2012   με αριθμό πρωτοκόλλου (50522/1758) η  συγκεκριμένη αγορά περιήλθε στην δικαιοδοσία του δήμου αφού η ως άνω  απόφαση  εγκρίνει   άδεια , προσωρινή παραχώρηση (κατάληψη ) δημοτικού χώρου, επί της οδού Κ. Τζαβέλα  στα μέλη της Ε.Ν.Α Πρέβεζας  καθώς και μεμονωμένων παραγωγών  για την πώληση αγροτικών προϊόντων παραγωγής τους  κάθε Σάββατο από τις 7:00 έως της 14:00  μέχρι την ημερομηνία έναρξης  της λαϊκής αγοράς στις αρχές  του 2013 .  Η παραχώρηση (κατάληψη)  του δημοτικού χώρου είναι δωρεάν   και   ο δήμος  αναλαμβάνει την καθαριότητα και την εποπτεία του. 
Μάλιστα  ξέραμε ότι από τις αρχές του 2013 θα ξεκινήσει η λειτουργία  της λαϊκής αγοράς Πρέβεζας  με  απόφαση του δημοτικού συμβούλιου .
Η Ε.Ν.Α.  Πρέβεζας  όμως με ενέργειες της  και με διαβουλεύσεις με το ΥΠΑΑΤ   κατά την διάρκεια  της συγκεκριμένης αγοράς   κατάφερε να  εξασφαλίσει ύστερα από αναγγελία στην Βουλή των Ελλήνων στις 6/11/2012   του Υπουργού Αγροτικής Ανάπτυξης και Τροφίμων Κυρίου Αθανάσιου Τσαυτάρη  την δημιουργία  της Πρώτης Πιλοτικής Αγοράς Αγροτών  (Farmers market) που θα λειτουργήσει  Πανελλαδικά στην πόλη της Πρέβεζας με συγκεκριμένους ορούς και έναν προσωρινό κανονισμό τον οποίο αποδέχονται  οι παραγωγοί .  Μάλιστα ύστερα από αίτημα της Ε.Ν.Α. Πρέβεζας προς το ΥΠΑΑΤ  και ύστερα από την κατάθεση ασφαλιστικών μέτρων  εναντίον μας   του υπό σύσταση συλλόγου των επαγγελματιών  οπωροπωλών  Πρέβεζας εξασφαλίσαμε  και έγγραφο του ΥΠΑΑΤ  το οποίο σας έχουμε κοινοποιήσει και διαβεβαιώνει την πιλοτική λειτουργία της αγοράς αγροτών Πρέβεζας . 

Κατά την διάρκεια λειτουργίας της αγορά  υπό την εποπτεία σας κατηγορηθήκαμε από το υπό σύσταση σωματείο οπωροπωλών Πρέβεζας   , ότι η αγορά δεν είναι αγροτική με τον προσωρινό κανονισμό  της  Ε.Ν.Α.  το οποίο απορρίψατε ύστερα από αίτημα μας  καθώς μπορούν να συμμετέχουν μεμονωμένοι παραγωγοί και μας  έχουν καταγγελθεί  και σε εμάς   κρούσματα  εμπορίας καθώς   υπάρχει   συμμετοχή  ξένων παραγώγων  χωρίς  να τηρείτε το ποσοστό  του 20% επί του συνόλου των τοπικών παραγώγων   και  οι τιμές των αγροτικών προϊόντων  έχουν ανέβει σημαντικά  καθώς και μικρή  μειοψηφία παραγωγών δεν έχει ταμιακή μηχανή .
Επειδή όμως  η Ε.Ν.Α. Πρέβεζας έχει δεσμευτεί στο ΥΠΑΑΤ  να  συμβάλει  με κάθε τρόπο να λειτουργήσει  την Πρώτη πιλοτική  αγορά αγροτών  Πανελλαδικά  θέλουμε να μας διευκρινίσετε εγγράφως  :

 1) εάν συμφωνείτε στην λειτουργία  της Πιλοτικής Αγοράς Αγροτών  με συγκεκριμένο προσωρινό κανονισμό και όρους  της Ε.Ν.Α. Πρέβεζας  τον οποίο έχει καταθέσει στο ΥΠΑΑΤ και έχει αποδεχτεί ως προσωρινό  , δίνοντας μας έγγραφο   από  την 29 / 11 / 2012  με αριθμό πρωτοκόλλου  951 και   την έγκριση του να λειτουργήσουμε το πιλοτικό πρόγραμμα της αγοράς αγροτών  Πρέβεζας το οποίο σας έχουμε κοινοποιήσει  . 
2)εάν συμφωνείτε με έγγραφο που   έχει  στείλει  το ΥΠΑΑΤ με  κατευθυντήριες προτάσεις για την λειτουργία της πιλοτικής αγοράς αγροτών Πρέβεζας   τις οποίες σας έχουμε κοινοποιήσει άτυπα  προς διαβούλευση  κάνοντας προτάσεις ως φορέας  ώστε να θεσμοθετηθεί με νόμο του Ελληνικού κράτους  .

3) εάν θα ξεκινήσει την λειτουργία της η Λαϊκή αγορά στον συγκεκριμένο χώρο  ώστε οι παραγωγοί αλλά και η πιλοτική   αγορά αγροτών Πρέβεζας  να μεταφερθεί σε άλλο χώρο τον οποίο θα ορίσετε. 
   Κλείνοντας θέλαμε να τονίσουμε ότι η ΕΝΑ Πρέβεζας άνοιξε ΕΜΠΡΑΚΤΑ το δρόμο στην πραγματοποίηση  ενός αιτήματος δεκαετιών ,του κοινού και των παραγωγών της Πρέβεζας. Παρέκαμψε τη γραφειοκρατία που βασανίζει μόνιμα τους πολίτες , αποκλείοντας τους εμπόρους από τη συμμετοχή τους  σε μια τοπική αγορά , βοηθώντας τους παραγωγούς να δώσουν φρέσκα προϊόντα σε καλές τιμές και έχοντας συμμάχους τους πολίτες της Πρέβεζας  . 

Η  δημιουργία της  πιλοτικής αγοράς αγροτών  Πρέβεζας είναι αδιαπραγμάτευτα η  συλλογική προσπάθεια της Πανελλήνιας Ένωσης Νέων Αγροτών (Π.Ε.Ν.Α.)  αλλά κυρίως της  Ε.Ν.Α. Πρέβεζας και των παραγωγών της , έχοντας πάρει τεράστια δημοσιότητα μιας και είναι πρώτη στην Ελλάδα με  κύριο στόχο  την στήριξη του πρωτογενούς τομέα  αλλά και των παραγωγών της περιοχής μας . Κατάφερε να διαφημίσει την Περιφερειακή Ενότητα Πρέβεζας  αλλά και συνέβαλε στην ανάπτυξη της τοπικής οικονομίας . 
   Η ΕΝΑ Πρέβεζας  ως Αγροτική Συνδικαλιστική Οργάνωση (Α.Σ.Ο.) θα είναι πάντα κοντά  στους  πραγματικούς Παραγωγούς ανεξαρτήτου ηλικίας, σύμμαχος στις ενέργειες που προωθούν την εξάλειψη από την αγορά των μεσαζόντων ενισχύοντας έτσι το εισόδημα των παραγωγών και των καταναλωτών στις ιδιαίτερα δύσκολες και απαιτητικές σημερινές συνθήκες.  

Για την Ε.Ν.Α. Πρέβεζας

